Adalet Ağaoğlu
Store norske leksikon,Språk og litteratur,Litteratur i verden,Asias litteratur,Tyrkiskspråklig litteratur,Tyrkias litteratur
Adalet Ağaoğlu var ein tyrkisk forfattar, særleg kjend for romanar og drama. Dei mest kjende verka hennar er Ölmeye Yatmak (Å leggje seg og døy, 1973), Fikrimin İnce Gülü (Den sarte rosa i mitt sinn, 1976) og Bir Düğün Gecesi (Ei bryllaupsnatt, 1979).
Bakgrunn Ağaoğlu arbeidde 20 år som dramaturg ved tyrkisk radio, men sa opp stillinga si av politiske grunnar i 1970, då ho begynte å skrive romanar. Forfattarskap Ölmeye Yatmak (Å leggje seg og døy) frå 1973 innleier serien Tronge tider. Bøkene handlar om Aysel, ei ung kvinne, som er akademikar og lever i eit urbant miljø. Eit berande element i kvartetten er tankestraum, og Aysel er blitt tolka som forfattarens alter ego. Serien omfattar og bøkene Düğün Gecesi (Ei bryllaupsnatt), Hayır... (Nei ...) og Dert Dinleme Uzmanı (Lyttemeistaren). Eit av temaa Ağaoğlu tek opp, er stillinga til enkeltmennesket i det kontrastfylte mangfaldet som pregar Tyrkia i dag, mellom det tradisjonelle, orientalske på den eine sida og det progressive, vestlege på den andre. Teknisk sett er Ağaoğlu ein nyskapar, inspirert av fransk litteratur, særleg Céline, og ho har ein dialogprega forteljarstil som er tydeleg farga av bakgrunnen ho har som dramatikar. Utgjevingar Bir Piyes Yazalım (La oss skrive eit skodespel; skodespel), 1953  Yaşamak (Å leve; høyrespel), 1955-1956  Evcilik Oyunu (Mor, far og unge; skodespel), 1964  Tombala (Tombola; skodespel), 1967  Çatıdaki Çatlak (Holet i taket; skodespel), 1969  Sınırlarda (I grenseland; skodespel), 1969  Bir Kahramanın Ölümü (Død helt; skodespel), 1973  Çıkış (Exit; skodespel), 1973  Kozalar (Kokongar; skodespel), 1973  Ölmeye Yatmak (Å leggje seg og døy; roman), 1973  Yüksek Gerilim (Høgspenning; novellesamling), 1974  Kendini Yazan Şarkı (Songen som skreiv seg sjølv; skodespel), 1976  Fikrimin İnce Gülü (Den sarte rosa i mitt sinn; roman), 1976  Sessizliğin İlk Sesi (Den første lyden av stille; novellesamling), 1978  Bir Düğün Gecesi (Ei bryllaupsnatt; den andre romanen i trilogien), 1979  Yazsonu (Seinsommar; roman), 1980  Hadi Gidelim (Kom, så går vi; novellesamling), 1982  Üç Beş Kişi (Tre-fire menneske; roman), 1984  Göç Temizliği (Migrasjonsreinhald; memoarar), 1985  Geçerken (I forbifarta; essaysamling), 1986  Hayır... (Nei...; den tredje romanen i trilogien), 1987  Çok Uzak – Fazla Yakın (Veldig fjern, altfor nære; skodespel), 1991  Gece Hayatım (Mitt natteliv; memoarar), 1991  Ruh Üşümesi (Frossen sjel; roman) 1991  Duvar Öyküsü (Veggen fortel; musikal), 1992  Romantik Bir Viyana Yazı (Ein romantisk sommar i Wien; roman), 1993  Karşılaşmalar (Uventa møte; essaysamling), 1993  Seçmeler (Utvalde; kortprosasamling), 1993  Başka Karşılaşmalar (Andre uventa møte; essaysamling), 1996  Fikrimin İnce Gülü (Den sarte rosa i mitt sinn; skodespel), 1996  Hayatı Savunma Biçimleri (Måtar å forsvare livet på; novellesamling), 1997  Öyle Kargaşada Böyle Karşılaşmalar (Slike møte i slikt eit kaos; essaysamling), 2002  Damla Damla Günler (Dagar som dryp; dagbok), 2004  Mektuplaşmalar (Brevveklingar), 2005  Damla Damla Günler I-III (Dagar som dryp I-III; dagbok), 2007  Yeni Karşılaşmalar (Nye møte; essaysamling), 2011  Çağımızın Tellalı (Meklaren i vår tid; skodespel), 2011  Dert Dinleme Uzmanı (Lyttemeistaren; roman), 2014 Les meir i Store norske leksikon Tyrkias litteratur Teater i Tyrkia Tyrkias historie Tyrkias samtidshistorie Eksterne lenker Turkish novelist Adalet Ağaoğlu dies at 91(duvaR.english)  Prominent Turkish novelist Adalet Ağaoğlu dies at 91 (Hürriyet Daily News)  engelskspråklig nekrolog over Ağaoğlu (Cornucopia Magazine)